ડેશબોર્ડમાં ડ્યૂઅલ ટોન બ્લેક અને બીઝ કલર કોમ્બિનેશન સાથે કોન્ટ્રાસ્ટ સિલ્વર હાઇલાઇટર આપવામાં આવ્યું છે. પ્રીમિયમ કારનો અનુભવ કરાવવા માટે તેમાં સ્ટેરી ગ્રાફિક્સનો ઉપયોગ કરાયો છે. ભારતમાં હાલ જોવા મળતી મોટાભાગની કાર્સની જેમ Marazzoમાં પણ સેન્ટ્રલ કોન્સોલ ડ્રાઇવર નજીક રાખવા આવ્યું છે. ઇન્ફોટેઇન્મેન્ટ સ્ક્રીનને એસી વેન્ટની નીચે ગોઠવવામાં આવી છે. જે તસવીર બહાર આવી છે તેને જોઇને અંદાજો લગાવી શકાય છે કે તેમાં 7.0 ઇંચની ઇન્ફોટેઇનમેન્ટ સિસ્ટમ આપવામાં આવી શકે છે. Marazzoમાં સ્ક્રીની બન્ને બાજુ કેપેસિટિવ ટચ બનટ મળશે. તેમજ તસવીરમાં જોઇ શકાય છે કે તેમાં એન્ડ્રોઇડ ઓટો અને એપલ કારપ્લેના આઇકોન પણ છે. Marazzoના સ્ટીયરિંગની વાત કરીએ તો તેમાં નીચેના ભાગે ગ્લોસી બ્લેક ફિનિશિંગ આપવામાં આવ્યું છે.